OpenLLM-France/wikimedia huggingface dataset:
# Auburndale (Wisconsin)

Auburndale és una població dels Estats Units a l'estat de Wisconsin. Segons el cens del 2000 tenia 738 habitants.

## Demografia

Segons el cens del 2000, Auburndale tenia 738 habitants, 284 habitatges, i 207 famílies. La densitat de població era de 136,3 habitants per km².
Dels 284 habitatges en un 37% hi vivien nens de menys de 18 anys, en un 63% hi vivien parelles casades, en un 0% dones solteres, i en un 26,8% no eren unitats familiars. En el 22,5% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,07.
Per edats la població es repartia de la següent manera: un 25,2% tenia menys de 18 anys, un 9,5% entre 18 i 24, un 31,6% entre 25 i 44, un 21,7% de 45 a 60 i un 12,1% 65 anys o més.
L'edat mediana era de 36 anys. Per cada 100 dones de 18 o més anys hi havia 103,7 homes.
La renda mediana per habitatge era de 41.103 $ i la renda mediana per família de 49.792 $. Els homes tenien una renda mediana de 28.700 $ mentre que les dones 23.125 $. La renda per capita de la població era de 18.347 $. Aproximadament el 2% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Auburndale» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Auburndale». American Fact Finder. Oficina del Cens dels Estats Units, 12-01-2010.
# Salvador Soliva i Romaguera

Salvador Soliva i Romaguera (Tordera, Maresme, 1745 - Madrid?, 1793) va ser un metge i botànic català.

## Trajectòria

Doctorat a Cervera, el 1771, es va establir a Madrid. Fou metge de la família reial espanyola i professor agregat al Real Jardín Botánico de Madrid, amb l'encàrrec específic d'estudiar les propietats curatives de les plantes. Membre numerari de l'Acadèmia de Ciències Naturals i Arts de Barcelona i de l'Academia Médica Matritense.

## Gènere "Soliva"

Hipólito Ruiz López i José Antonio Pavón li dedicaren un gènere de compostes americanes, el gènere "Soliva", un gènere de plantes que pertany a la família Asteraceae i compren 36 espècies. Tot i que les plantes del gènere Soliva es troben sobretot a Amèrica, n'hi ha arreu del món, incloses la Península ibèrica i les illes Balears.

## Publicacions

* Disertación sobre el sen de España (1774)
* Observaciones de las eficaces virtudes nuevamente descubiertas o comprobadas en varias plantas, amb Joaquín Rodríguez, en 3 volums (1787-1790).

## Referències

* 1 2 3 4 «Salvador Soliva i Romaguera». Gran Enciclopèdia Catalana. Barcelona: Grup Enciclopèdia Catalana.
* 1 2 3 Guardiola, Elena; Baños i Díez Árbol, Josep Eladi «Metges catalans que han donat nom a plantesː una aproximació al seu estudi: Salvador Soliva». Gimbernat: Revista d'Història de la Medicina i de les Ciències de la Salut, Vol. 69 (Exemplar dedicat a: Actes del XXè Congrés d'Història de la Medicina Catalana. Vic 2018), 2018, pàg. 124. ISSN: 2385-4200 [Consulta: 18 abril 2020].
* 1 2 3 Guardiola, Elena; Baños, Josep-Eladi «Eponímia mèdica catalana. El gènere Soliva». Annals de Medicina, Vol. 96, 2013, pàg. 27-31 [Consulta: 18 abril 2020].
# Stovall

Stovall és una població dels Estats Units a l'estat de Carolina del Nord. Segons el cens del 2000 tenia 376 habitants.

## Demografia

Segons el cens del 2000, Stovall tenia 376 habitants, 155 habitatges i 108 famílies. La densitat de població era de 139,6 habitants per km².
Dels 155 habitatges en un 31% hi vivien nens de menys de 18 anys, en un 51,6% hi vivien parelles casades, en un 14,8% dones solteres, i en un 29,7% no eren unitats familiars. En el 28,4% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,9% tenia menys de 18 anys, un 4% entre 18 i 24, un 25,3% entre 25 i 44, un 23,4% de 45 a 60 i un 20,5% 65 anys o més.
L'edat mediana era de 40 anys. Per cada 100 dones de 18 o més anys hi havia 91 homes.
La renda mediana per habitatge era de 39.250 $ i la renda mediana per família de 46.875 $. Els homes tenien una renda mediana de 31.250 $ mentre que les dones 17.386 $. La renda per capita de la població era de 16.097 $. Entorn del 9,2% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stovall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Stovall». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Zbigniew Jaremski

Zbigniew Jaremski (Zabrze, 19 de juny de 1949 - Zabrze, 3 de gener de 2011) fou un atleta polonès, especialista en els 400 metres, que va competir durant la dècada de 1970.
El 1972 va prendre part en els Jocs Olímpics d'Estiu de Munic, on va disputar dues proves del programa d'atletisme. En els 4×400 metres fou cinquè, mentre en els 400 metres quedà eliminat en sèries. Quatre anys més tard, als Jocs de Montreal, tornà a disputar dues proves del programa d'atletisme. Formant equip amb Ryszard Podlas, Jan Werner i Jerzy Pietrzyk va guanyar la medalla de plata en la prova del 4×400 metres, mentre en els 400 metres quedà eliminat en sèries.
En el seu palmarès també destaca una medalla de plata en la cursa dels 4x400 metres del Campionat d'Europa d'atletisme de 1978. També guanyà tres campionats de Polònia dels 400 metres (1972, 1973 i 1975) i tres dels 4x400 metres (1973, 1975 i 1976).

## Millors marques

* 200 metres. 20.8" (1972)
* 400 metres. 45.7" (1972)

## Referències

* 1 2 3 «Olympedia – Zbigniew Jaremski». [Consulta: 26 juny 2024].
* ↑ «Zbigniew Jaremski» (en polonès), 24-06-2020. [Consulta: 26 juny 2024].
* ↑ «Zbigniew JAREMSKI | Profile | World Athletics». [Consulta: 26 juny 2024].
# Tryon

Tryon és una població dels Estats Units a l'estat de Carolina del Nord. Segons el cens del 2000 tenia 1.760 habitants.

## Demografia

Segons el cens del 2000, Tryon tenia 1.760 habitants, 869 habitatges i 452 famílies. La densitat de població era de 369,3 habitants per km².
Dels 869 habitatges en un 16,3% hi vivien nens de menys de 18 anys, en un 39,8% hi vivien parelles casades, en un 10,1% dones solteres, i en un 47,9% no eren unitats familiars. En el 44,8% dels habitatges hi vivien persones soles el 28,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,92 i el nombre mitjà de persones que vivien en cada família era de 2,66.
Per edats la població es repartia de la següent manera: un 16,7% tenia menys de 18 anys, un 4,2% entre 18 i 24, un 19,6% entre 25 i 44, un 21,8% de 45 a 60 i un 37,7% 65 anys o més.
L'edat mediana era de 52 anys. Per cada 100 dones de 18 o més anys hi havia 68,9 homes.
La renda mediana per habitatge era de 31.449$ i la renda mediana per família de 44.485 $. Els homes tenien una renda mediana de 35.956 $ mentre que les dones 23.333 $. La renda per capita de la població era de 21.347$. Entorn del 7,9% de les famílies i el 14,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tryon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Tryon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Zhang Huaxun

En una onomàstica xinesa Zhang es el cognom i Huanxu el prenom.
Zhang Huanxu (xinès simplificat: 张华勋 ) (Pengxian 1936 - ) Actor, guionista i director de cinema xinès. Especialista en cinema d'arts marcials, de l'estil wushu (kung fu) i wuxia.

## Biografia

Zhang Huaxun, director, va néixer el 7 de març de 1936 al comtat de Pengxian, província de Sichuan a la Xina. Va tenir una infància difícil i per subsistir va fer d'enllustrador i venedor de fruites al carrer. Després de fer els estudis primaris a Pequín va ingressar a l'Exèrcit Popular d'Alliberment El 1958 va aconseguir entrar a l'Acadèmia de Cinema de Pequín.
Zhang es el pare de Zhang Yang director de la sisena generació.

#### Carrera cinematogràfica

Un cop graduat va ser nomenat director del Beijing Film Studio, productora on més tard hi van treballar directors com Tian Zhuangzhuang i Feng Xiaogong. Inicialmemnt va fer d'ajudant de direcció de Cui Wei (1912 - 1979) en pel·lícules com "Zhang Ga the Soldier Boy" (1963). El 1980 va rodar la seva primera pel·lícula "The Mysterious Buddha" amb algunes escenes de lluita protagonitzades per l'actriu Liu Xiaoqing; va tenir un gran èxit amb importants xifres de taquilla. El 1983 va filmar 武林志 (Deadly Fury) film ja plenament d'arts marcials, promocionat a nivell oficial i declarada pel·lícula de l'any pel Ministeri de Cultura del govern xinès. Un drama de amor i honor que descriu com un lluitador local Xu Dongfang ha de lluitar contra un d'estranger Dadelov, un boxeador ruso de fama mundial. Hi ha versió doblada al castellà.
Posteriorment va filmar pel·lícules com 天音 del 1985, doblada al castellà i el 1996 va dirigir una sèrie de 62 capítols per la televisió però va deixar el rodatge per desavinences amb el productor.

## Filmografia destacada com a director

| Any | Títol xinès | Títol anglès |
| 1980 | 神秘的大佛 | Mysterious Buddha |
| 1983 | 武林志 | Deadly Fury |
| 1985 | 瀚海潮 | |
| 1987 | 天音 | Thrown Together by Fate |
| 1988 | OK！大肚罗汉 | OK, Big BellyArhat |
| 1989 | 五台山奇情 | Sins in the Wutai Mountains |
| 1992 | 白衣侠女 | The Swordswoman in White |
| 1994 | 铸剑 | Forging the Swords / Casting Sword |
| 1996 | 隋唐演义 | |

## Referències

* 1 2 «张华勋». [Consulta: 8 desembre 2023].
* ↑ Planas, Ricard. Historia del cine chino (en castellà). Berenice, 2019, p. 193. ISBN 9788417418458.
* ↑ «张华勋» (en xinès (Xina)). [Consulta: 9 desembre 2023].
* ↑ «武林志 (Wulin Zhi)». [Consulta: 9 desembre 2023].
* ↑ «天音 (Tian Yin)». [Consulta: 9 desembre 2023].
# Mattan I

Mattan I (864 aC - segle IX aC) va governar Tir des de 829 aC fins a 821 aC, succeint el seu pare Baal-Eser II (Balbazer II) de Tir i Sidó.
Va ser el pare de Pigmalió, rei de Tir (831-785 aC), i de Elissa. Pot ser la mateixa persona que el personatge de Belus II de l'Eneida de Virgili. En aquesta obra, Pigmalió és fill de Belus, i germà de cor cruel d'Elissa, que mata en secret a Siqueo, marit d'Elissa, per ànsia d'or.
La informació primària relativa a Matan I prové d'una cita de Flavi Josep sobre l'autor fenici, Menandre d'Efes, en Contra Apió I.18. Aquí es diu que, Badezorus (Baal-Eser II) "va ser succeït per Matgenus (Matan I), el seu fill: va viure trenta-dos anys, i va regnar nou anys: li va succeir Pigmalió."
Dates alternatives per al seu regnat, del 829 al 821 aC, es donen a l'obra de Frank Cross i d'altres erudits que prenen el 825 aC com la data de la fugida de Dido del seu germà Pigmalió, després de la qual va fundar la ciutat de Cartago el 814 aC. Per a aquells que situen el setè any de Pigmalió el 814 aC, és a dir, el mateix any que Elissa va deixar Tir, les dates de Mattan i Pigmalió seran onze anys després.

## Referències

* 1 2 David Wilkinson. «The Power Configuration Sequence of the Central World System, 1500–700 BC» (en anglès). Department of Political Science University of California, Los Angeles. Arxivat de l'original el 3/3/2012. [Consulta: 28 juliol 2021].

## Vegeu també

* Llista de reis de Tir
* Belos (pare de Dido)
# Prostitució forçosa

La prostitució forçosa, també coneguda com a prostitució involuntària o prostitució obligatòria, és la prostitució o esclavitud sexual que té lloc com a resultat de la coerció per part d'un tercer. El terme "prostitució forçosa" apareix en convencions internacionals i humanitàries, com l'Estatut de Roma de la Cort Penal Internacional, però s'han aplicat de manera inconsistent. La "prostitució forçosa" es refereix a les condicions de control sobre una persona que és coaccionada per una altra a participar en una activitat sexual.

## Situació legal

La prostitució forçosa és il·legal segons el dret consuetudinari a tots els països. Això és diferent de la prostitució voluntària que pot tenir un estatus legal diferent en diferents països, que va des de ser totalment il·legal i punible amb la mort fins a ser legal i regulada com a ocupació.
Si bé la legalitat de la prostitució adulta varia entre les jurisdiccions, la prostitució infantil és il·legal a gairebé tot el món.

## Referències

* ↑ TermCat, 2025
* ↑ «Report of the Special Rapporteur on systematic rape». Unhchr.ch. Arxivat de l'original el 12 January 2013. [Consulta: 7 setembre 2015].Plantilla:Pd-notice
* ↑ Katyal, Neal Kumar «Men Who Own Women: A Thirteenth Amendment Critique of Forced Prostitution». The Yale Law Journal, vol. 103, 3, 1993, pàg. 791–826. DOI: 10.2307/797084. ISSN: 0044-0094. JSTOR: 797084.
* ↑ Bantekas, Ilias. International Criminal Law. 2d. Cavendish: Routledge, 2003, p. 6. ISBN 978-1859417768.
* ↑ «Iran - Facts on Trafficking and Prostitution». Arxivat de l'original el 8 October 2014. [Consulta: 25 març 2015].
# Shelter Island

Shelter Island és una concentració de població designada pel cens del Comtat de Suffolk (Nova York) als Estats Units d'Amèrica.

## Demografia

Segons el cens dels Estats Units del 2000 Shelter Island tenia 1.234 habitants., 531 habitatges, i 349 famílies. La densitat de població era de 72,9 habitants per km².
Dels 531 habitatges en un 23,7% hi vivien nens de menys de 18 anys, en un 53,9% hi vivien parelles casades, en un 8,5% dones solteres, i en un 34,1% no eren unitats familiars. En el 27,9% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,86.
Per edats la població es repartia de la següent manera: un 20,7% tenia menys de 18 anys, un 4,6% entre 18 i 24, un 24,9% entre 25 i 44, un 26,8% de 45 a 60 i un 22,9% 65 anys o més.
L'edat mediana era de 45 anys. Per cada 100 dones de 18 o més anys hi havia 94 homes.
La renda mediana per habitatge era de 43.625 $ i la renda mediana per família de 55.764 $. Els homes tenien una renda mediana de 40.493 $ mentre que les dones 34.688 $. La renda per capita de la població era de 27.202 $. Entorn del 4,9% de les famílies i el 9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shelter Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Shelter Island». American Fact Finder. Oficina del Cens dels Estats Units, 12-01-2010.
# Núria Hosta Pascual

Núria Hosta Pascual és una actriu catalana de cinema, televisió i teatre. Està casada amb el cantant de rock mallorquí Llorenç Santamaria.
Estudià a l'Institut del Teatre i va començar en programes de TV3 com Digui, digui i No passa res. El 1985 debutà al cinema a Un parell d'ous de Francesc Bellmunt, però la fama li arribà el 1986 en fer la protagonista de La rossa del bar de Ventura Pons, paper pel que va rebre el premi a la millor actriu dels V Premis de Cinematografia de la Generalitat de Catalunya. Després de fer petits papers a El Lute II: mañana seré libre (1988) tornà a ser protagonista a Què t'hi jugues, Mari Pili? i Els papers d'Aspern (1991). El mateix any, però, va tenir el dubtós honor de ser guardonada amb un dels Premis YoGa a l'actriu pitjor vestida pel seu paper a Lucrecia de Bosco Arochi. Després d'això només ha tornat a aparèixer al cinema en papers secundaris a El perquè de tot plegat (1995) i més recentment a Eloïse (2009).
Més continuïtat ha tingut a la televisió, on ha tingut papers recurrents a sèries de TV3 com Secrets de família (1995), Mirall trencat (2002), Laberint de passions (2006), El cor de la ciutat (2006-2009), Zoo (2008) i La Riera (2016). També ha fet petites aparicions en sèries de canals en castellà com Petra Delicado, El súper (1999), Periodistas (2001) o Hospital Central (2002).
També ha estat habitual al teatre, on ha representat nombroses obres.

## Filmografia

* Un parell d'ous (1985)
* La rossa del bar (1986)
* Més enllà de la passió (1986)
* Al acecho (1987)
* Amanece como puedas (1988)
* Què t'hi jugues, Mari Pili? (1991)
* Els papers d'Aspern (1991)
* Lucrecia (1991)
* El perquè de tot plegat (1995)
* Eloïse (2009)

## Teatre

* El Roig i el Blau (1984), al Teatre Grec de Barcelona.
* La Ronda (1986), dirigida per Mario Gas, al Teatre Romea.
* Tócala otra vez, Sam (1989) dirigida per Ricard Reguant.
* Amor a mitges (1993) amb direcció de Jaume Villanueva
* Catxin dena quin estiu (1997) de Xesc Forteza.
* Dones meves (2000) amb direcció d'Anna Güell.
* Pop Corn (2001) al Teatre Villarroel, amb direcció d'Àngel Alonso.
* El color de l'aigua (2001) dirigida per Maxi Rodríguez, a la Sala Muntaner.
* La vida lluny dels poetes (2009) amb direcció de Josep P. Peyró, al Teatre Principal de Palma.
* Divorci (2013) de Franz Keppler, al Teatre Gaudí.

## Referències

* ↑ "En companyia" conversa amb Llorenç Santamaria i Núria Hosta, ccma.cat, 13 de febrer de 2020
* ↑ "Angoixa", elegida mejor película en los premios de cine de la Generalitat, La Vanguardia, 10 de març de 1987
* ↑ Núria Hosta a catalanfilms
* ↑ Tercera edició dels Yoga a catacric.org
* ↑ Núria Hosta Arxivat 2013-11-03 a Wayback Machine. a divorci.pliswer.com
* ↑ «Lorenzo ya no me canta», Última Hora, 1 de febrer de 2001

## Enllaços externs

* Fitxa de Núria Hosta Pascual a ElDoblaje.
* Núria Hosta a teatro.es
# Tir als Jocs Olímpics d'estiu de 1992 - Skeet mixt

La prova de skeet va ser un dels tretze esdeveniments de tir als Jocs Olímpics de Barcelona 1992. Va ser l'última competició olímpica de skeet oberta tant per a homes com per a dones, i l'única competició mixta de tir als Jocs Olímpics mai guanyada per una dona: Zhang Shan. El torneig es va celebrar el 28 de juliol al Camp de Tir de Mollet del Vallès
La competició va consistir en una ronda de classificació de 150 dianes, una semifinal de 50 dianes per als 24 millors competidors i una final de 25 dianes per als 6 primers. Aconseguint els 200 objectius de les rondes preliminars i 23 a la final, Zhang va guanyar per davant de quatre tiradors masculins, empatats a 222 encerts. Com l'espanyol José María Colorado havia obtingut la pitjor nota dels 4 en la fase final, no va optar a la ronda extra de desempat. El resultat d'aquesta va atorgar la plata a Juan Giha, el bronze a Bruno Rossetti i la quarta posició a Ioan Toman.
Degut a la victòria de Zhang, als Jocs d'Atlanta 1996 van disputar-se les proves de skeet i fossa olímpica únicament en modalitat masculina. Des de Sidney 2000, homes i dones han competit per separat en ambdues.

## Referències

* ↑ «Barcelona 1992 Shooting - Olympic Results by Discipline».
* ↑ «Shooting at the 1992 Barcelona Summer Games: Mixed Skeet». Sports Reference. Arxivat de l'original el 18 April 2020. [Consulta: 26 febrer 2020].
# Paula (pel·lícula)

Paula és una pel·lícula estatunidenca de Rudolph Maté, estrenada el 1952. Ha estat doblada al català.

## Argument

Paula està casada amb un professor d'universitat. Un dia, angoixada després del seu segon avortament i sabent que de manera definitiva mai no podria tenir fills, mentre condueix de nit el seu cotxe, té un accident en el qual resulta ferit un noi i, espantada, fuig del lloc, deixant-lo abandonat a la seva sort, en part a causa del seu compromís per anar a una funció que honora el seu marit. Intenta explicar-li l'incident. Quan el sentiment de culpa la porta a interessar-se per l'estat de salut del noi, esbrina que ha perdut la facultat de parlar. A partir d'aquell moment, posarà tot el seu afany a ajudar-lo a recuperar el do de la paraula.

## Repartiment

* Loretta Young: Paula Rogers
* Kent Smith: John Rogers
* Alexander Knox: Dr. Clifford Frazer
* Tommy Rettig: David Larson
* Otto Hulett: Tinent Dargen
* Will Wright: Raymond Bascom
* Raymond Greenleaf: President Russell

## Referències

* ↑ esadir.cat. Paula. esadir.cat.
* ↑ «Paula». The New York Times.
# Església de Santa Susanna alle Terme di Diocleziano

L'església de Santa Susanna és un lloc de culte catòlic de Roma, situat al barri de Trevi.
# Burg

Burg és una paraula masculina d'origen germànic. És un sinònim parcial de l'urbs o del castra en llatí, de la briga o del dun celta, del grad rus o d'una fortificació. A l'edat mitjana podia designar un castell feudal, una població amb muralles o una ciutat fortificada. Sobretot, però, feia referència als ravals de les ciutats.
Els topònims Neuburg, Borgonuovo, Neubourg, Bourgneuf, Neufchâteau, Neufchâteau, Neuchâtel, Neuville, Châteauneuf, Castelnau, Castellnou, Villeneuve, Castelnuovo tenen el significat de castell o de burg nou, de població creada de bell nou. Una sèrie semblant pot fer-se amb Oudenburg, Oldenburg, Castellvell, Castèthvièlh, Castelvecchio per a castell vell.
Trobem l'arrel burg en molts altres topònims: Burgos, Luxemburg, Sant Petersburg, Hamburg, Lauenburg, Middelburg… i a les paraules burgès (habitant d'una ciutat) i burgmestre, primer magistrat municipal en algunes ciutats germàniques.